KONNEN DWA OU YO

Dwa Veteran 

Pwoteje Yo

OFCCP Pwoteje Veteran yo Kont • Veteran ki Fèk Soti Nan Sèvis Militè

Diskriminasyon

Biwo a nan Pwogram Konfòmite Kontra Federal yo / Office 

of Federal Contract Compliance Programs (OFCCP) ranfòse 

dispozisyon aksyon afimatif yo nan Lwa 1974 a sou Asistans 

Reyajisteman pou Veteran Epòch Vyetnam yo. Lwa sa a, 

pafwa yo rele li VEVRAA, egzije anplwayè yo fè biznis avèk 

Gouvènman Federal la pou fè demach pou rekrite, anboche 

ak pwomote veteran pwoteje yo. Epitou sa fè li ilegal pou 

konpayi sa yo fè diskriminasyon kont veteran pwoteje yo lè 

y ap pran desizyon sou anbochaj, revokasyon, salè, avantaj, 

asiyasyon travay, pwomosyon, dechaj, fòmasyon, ak lòt 

aktivite yo ki gen rapò avèk aktivite anplwaman. 

1. Kisa ki diskriminasyon anplwaman ki baze 

sou sou sitiyasyon yon moun kòm yon 

veteran pwoteje?

Diskriminasyon anplwaman baze sou sitiyasyon 

ou kòm yon veteran pwoteje nòmalman rive lè yon 

anplwayè trete ou, kòm anplwaye oswa aplikan pou 

travay, nan yon fason ki pa favorab poutèt ou tonbe 

nan youn nan kategori pou veteran pwoteje yo 

dapre VEVRAA. 

2. Kimoun ki yon “veteran pwoteje” dapre 

VEVRAA?

Ou se yon “veteran pwoteje” dapre VEVRAA si ou se 

yon manm nan kategori nan veteran yo te dekri anba a:

• Veteran Enfim

Yon veteran ki te nan sèvis aktif nan Fòs Lame 

Etazini a yo dwe bay konpansasyon enfimite (oswa 

apatide ou te resevwa resi ou nan peman retrèt 

militè yo ta dwe bay ou konpansasyon enfimite) 

dapre lwa yo Sekretè a sou Zafè Veteran yo te 

administre, oswa te dechaje oswa lage nan sèvis 

aktif poutèt yon enfimite ki gen rapò avèk sèvis.

• Lòt Veteran Pwoteje

Yon veteran ki te sèvis aktif nan Fòs Lame 

Etazini a pandan yon lage, oswa nan yon kanpay 

oswa ekspedisyon pou ki yo te otorize yon badj 

kanpay dapre lwa yo Depatman nan Defans la te 

administre.

Yon veteran ki te kote sèvis militè 

pandan peryòd twazan an k ap 

kòmanse nan dat yo te dechaje oswa 

lage veteran an nan sèvis aktif nan Fòs 

Lame Etazini a.

• Veteran nan Sèvis Fòs Lame 

yo te Bay Meday

Yon veteran ki, pandan l ap sèvi nan 

sèvis aktif nan Fòs Lame Etazini a, 

te patisipe nan yon operasyon militè 

Etazini a ki te resevwa yon meday sèvis 

Fòs Lame.

Pou kèk kontra ak sou-kontra federal 

yo te antre nan fòs anvan desanm 2003, 

kategori yo pou veteran pwoteje yo 

dapre VEVRAA yon ti jan diferan. Si ou 

gen kesyon sou si wi ou pa sèvis militè 

ou kalifye ou kòm yon veteran pwoteje, 

ou te dwa kontakte OFCCP atravè nenpòt 

enfòmasyon kontak yo te bay anba a.

3. Ki moun OFCCP pwoteje?

OFCCP pwoteje dwa anplwaye ak aplikan yo 

pou travay nan konpayi yo k ap fè biznis avèk 

gouvènman federal la. Sa gen ladan anplwaye 

yo nan bank, konpayi enfòmasyon teknoloji, 

izin anbalaj vyann, magazen an detay, izin 

fabrikasyon, konpayi kontablite, ak konpayi 

konstwiksyon, pami lòt yo.

4. Ki dwa mwen gen kòm yon veteran 

pwoteje?

Kòm yon veteran pwoteje, ou gen dwa travay nan 

yon anviwònman ki san diskriminasyon. Yo pa 

kapab anmède ou, transfere ou, peye ou mwens, 

refize ou travay, oswa trete ou nan yon fason ki 

mwens favorab poutèt sitiyasyon veteran ou.

Si ou se yon anplwaye ak yon veteran enfim, ou 

kapab mande pou yon “akomodasyon rezonab.”

Yon akomodasyon rezonab se yon bagay ki pèmèt 

ou fè travay ou, ak se anplwayè ou ki dwe bay ou 

200 CONSTITUTION AVENUE NW | WASHINGTON, DC 20210 | tel: 1-800-397-6251 | 

Yo te revize sa a nan dat septanm 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp TTY: 1-877-889-5627 | www.dol.gov/ofccp
akomodasyon rezonab amwenske aksyon sa a t 

ap lakòz anpil difikilte oswa depans serye pou 

anplwayè a. 

Menm jan an tou, si ou se yon veteran enfim, 

ou dwe bay akomodasyon rezonab yo pandan 

pwosesis aplikasyon an pou pèmèt ou aplike ak 

pou yo konsidere ou pou travay la. Ankò, yo dwe 

bay ou akomodasyon rezonab yo amwenske li t ap 

twò difisil oswa twò chè pou yo fè sa a.

5. Kisa ki “akomodasyon rezonab”?

Yon « akomodasyon rezonab” se yon 

modifikasyon oswa chanjman y ap fè yon travay 

k ap pèmèt veteran enfim la pou reyisi nan 

aplike pou travay la, fè travay yo, oswa patisipe 

nan avantaj ak privilèj anplwaman yo. Yon 

akomodasyon rezonab pa chanje fonksyon travay 

esansyèl yo. Epitou yon anplwayè dwe fè yon 

akomodasyon rezonab ki ta pèmèt yon veteran 

enfim k ap chèche yon travay kapasite a pou fè 

travay la. 

Se anplwayè ou ki kapab chawzi kalite 

akomodasyon rezonab la ke li pral fè disponib; 

sepandan, akomodasyon an dwe efikas. Pa egzanp, 

anplwayè a kapab chwazi pou mete yon ranp 

olyede yon asansè pou rezoud pwoblèm aksè yo.

Yo gen plis enfòmasyon sou kijan pou mande 

pou yon akomodasyon rezonab epi li disponib 

nan sitwèb

https://www.dol.gov/ofccp/posters/

ReasonableAccommodationPocketCard/index.

htm. 

6. Kisa ki kèk egzanp yo nan “akomodasyon 

rezonab” yo kapab bay pandan pwosesis 

anbochaj la ak pi ta pou ede nan fè travay 

la?

Gen plizyè fòm nan akomodasyon rezonab yo. 

Nou gen yon lis nan akomodasyon komen yo 

anba a.

• Bay materyèl alekri nan fòma aksesib yo, tankou 

gwo lèt, Bray, oswa nan kasèt odyo. 

• Chanje oswa modifye orè travay yo.

• Bay linèt mayifye oswa entèprèt lang siy yo. 

• Fè rekritman, entèvyou, tès, ak lòt pati yo nan 

pwosesis aplikasyon an pou jwenn anplasman 

kote yo. 

• Kenbe reyinyon manm pèsonèl yo nan kote 

aksesib yo.

• Bay oswa modifye ekipman ak aparèy yo. 

• Chanje oswa modifye direktiv ak pwosedi yo.

• Chanje anviwònman travay la nan fason yo ki 

kapab amelyore aksè.

Jwenn Opòtinite pou Anplwaman

7. Nan ki kote mwen kapab jwenn sèvis yo 

k ap ede mwen jwenn anplwaman?

Sous yo ki disponib pou ede veteran yo jwenn 

anplwaman oswa lòt sèvis yo gen ladan: 

1. Biwo sèvis anplwaman lokal yo oswa Sant Travay 

Ameriken (American Job Centers), ki ofri sèvis bay 

veteran yo ki gen ladan planifikasyon karyè, resous 

pou chèche travay, fòmasyon, ak rekòmandasyon 

bay anplwayè yo k ap fè rekritman. Ou kapab jwenn 

biwo sèvis anplwaman lokal la oswa Sant Travay 

Ameriken an ki pi prè ou nan sitwèb http://www.

careeronestop.org/localhelp/local-help.aspx. Se 

Depatman Travay la ki patwone sitwèb sa a.

2. Anyè Resous Nasyonal / National Resource Directory 

(NRD) la se yon sitwèb pou konekte veteran ak 

fanmi yo avèk plizyè òganizasyon ki gen pwogram 

asistans espesyalman pou veteran yo. NRD bay aksè 

nan opòtinite anplwaman, enfòmasyon sou avantaj, 

opòtinite yo pou edikasyon ak fòmasyon. Depatman 

Travay la, nan yon patenarya avèk Depatman Defans 

la, Depatman an pou Zafè Veteran, ak Sèvis Fòs Lame 

yo, patwone sitwèb sa a. Yo kapab jwenn NRD la nan 

sitwèb https://www.nationalresourcedirectory.gov/. 

8. Èske VEVRAA egzije kontraktè federal 

yo pou pran aksyon espesifik pou rekrite 

veteran pwoteje yo?

Kontraktè federal yo dwe pibliye travay disponib yo 

avèk biwo sèvis anplwaman lokal la oswa Sant Travay 

Ameriken an konsa veteran pwoteje yo kapab jwenn 

rekòmandasyon priyorite yo pou travay disponib yo. 

Tout eta yo gen anyè sou travay kote anplwayè 

yo kapab afiche travay disponib yo ak moun yo 

k ap chèche travay kapab chèche anplwaman. 

Pou jwenn anyè a sou travay ale nan sitwèb 

http://careeronestop.org/. Anplis, yo ankouraje 

anplwayè yo pou travay avèk gwoup veteran lokal yo 

pou rekrite veteran kalifyab yo. 

9. Èske veteran pwoteje yo jwenn preferans 

pandan pwosesis anbochaj la?

Nòmalman Gouvènman Federal la bay veteran 

enfim yo preferans, ak veteran yo ki te nan sèvis 

aktif nan Fòs Lame yo pandan sèten peryòd yo oswa 

nan kanpay militè yo, lè y ap anboche pou travay 

gouvènman yo. Anplwayè prive yo, ki gen ladan 

moun yo k ap fè biznis avèk Gouvènman Federal la, 

pa bezwen bay yon preferans pou anboche veteran 

yo. 

Lwa yo sou preferans veteran pa garanti veteran yo 

jwenn yon travay ak yo pa bay veteran yo preferans 

nan aksyon ajans entèn yo tankou pwomosyon, 

transfè, re-asiyasyon, oswa re-anbochaj.

10. Èske anplwayè mwen kapab redwi salè 

mwen oswa peye mwen mwens pase 

lòt anplwaye yo k ap fè menm travay la 

poutèt mwen ap resevwa yon pansyon 

militè?

Non, yon anplwayè pa kapab redwi salè ou oswa 

peye ou mwens poutèt ou ap resevwa yon pansyon 

militè. 

Lè Yo Pote yon Plent

11. Kisa mwen dwe fè si mwen kwè anplwayè 

mwen te fè diskriminasyon kont mwen 

poutèt sitiyasyon mwen kòm yon veteran 

pwoteje? 

Ou kapab pote yon plent devan OFCCP. Ou pa 

bezwen konnen avèk sètitid ke anplwayè ou se yon 

kontraktè oswa sou-kontraktè federal nan lòd pou 

pote yon plent. 

12. Kijan mwen pote yon plent devan OFCCP?

Ou kapab pote yon plent diskriminasyon lè ou:

• Ranpli ak soumèt yon fòmilè nan entènèt lan 

atravè sitwèb OFCCP a; oswa 

• Ranpli yon fòmilè anpèsonn nan biwo OFCCP a; 

oswa

• Lè ou ranpli ak voye yon fòmilè konplè pa lapòs, 

nan imèl, oswa nan faks bay biwo rejyonal 

OFCCP a kote diskriminasyon swadizan an te rive.

Fòmilè a disponib nan entènèt nan sitwèb https://

www.dol.gov/ofccp/regs/compliance/pdf/pdfstart.

htm ak nan fòma papye nan tout biwo OFCCP yo. 

Pou jwenn biwo a ki pi prè ou, ale nan anyè nan 

entènèt lan pou biwo OFCCP yo: www.dol.gov/ofccp/

contacts/ofnation2.htm.

Sonje byen pou siyen fòmilè plent konplè ou. Si ou 

echwe pou fè sa, OFCCP pral toujou trete plent ou men 

yon anketè OFCCP pral mande ou pou siyen fòmilè 

a pandan yon entèvyou swivi. Yo dwe pote plent yo 

k ap deklare diskriminasyon baze sou sitiyasyon 

veteran pwoteje nan lespas 300 jou yo depi dat 

diskriminasyon swadizan an, amwenske yo pwolonje 

peryòd la pou pote plent la poutèt rezon valab.

Epitou ou kapab pote yon plent devan Sèvis Anplwaman 

ak Fòmasyon Veteran yo (Veterans’ Employment and 

Training Service) nan Depatman Travay la oswa yon 

Reprezantan Anplwaman Veteran Lokal yo nan biwo sèvis 

anplwaman lokal la oswa Sant Travay Ameriken an. Yo 

pral transfere plent sa yo bay OFCCP.

13. Èske anplwayè mwen kapab revoke, refize 

ogmantasyon, oswa trete mwen nan yon 

fason mwens favorab poutèt mwen te pote 

yon plent?

Non. Se ilegal pou anplwayè ou pran vanjans kont ou 

poutèt ou te pote yon plent oswa ap patisipe nan yon 

ankèt. Règleman OFCCP yo pwoteje ou kont asèlman, 

entimidasyon, menas, presyon oswa vanjans pou lè ou 

afime dwa ou yo.

14. Kisa ki pral rive si yo rezoud ke mwen te yon 

viktim nan diskriminasyon anplwaman?

Ou kapab gen dwa jwenn yon solisyon ki mete 

ou nan yon pozisyon kote yo ta gen bay ou si 

diskriminasyon an pa t janm rive. Yo kapab gen dwa 

anboche, pwomote, re-anboche, oswa re-asiyen ou. 

Epitou, ou kapab gen dwa resevwa peman an aryè, 

peman alavans, yon ogmantasyon nan salè oswa 

kèk konbinezon nan tout solisyon sa yo. Anplis, 

si OFCCP jwenn ke kontraktè oswa sou-kontraktè 

a te fè diskriminasyon kont ou, OFCCP kapab fè 

demach pou eskli oswa entèdi oswa retire konpayi 

nan konsiderasyon pou jwenn kontra federal yo 

nan pidevan an oswa anile kontra aktyèl oswa 

modifikasyon kontra konpayi a. 

Pou jwenn plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri sonje ke fèy enfòmasyon sa a bay enfòmasyon jeneral. Yo pa t kreye li 

pou ranplase lwa ak règleman aktyèl yo konsènan pwogram sa a.